ครัวคุณเพ็ญเป็นร้านอาหารอีสาน ตั้งอยู่ในซอยสุขุมวิท 93 แต่ก่อนจะอยู่ตรงปากซอยพึงมี 11 แต่ตอนนี้ย้ายไปก่อนถึงซอยพึงมี 16 แล้ว บรรยากาศแบบว่าต้นไม้เยอะ มำให้ยุงเยอะตามไปด้วย ถ้าไม่พูดถึงเรื่องยุง รสชาติอาหารที่นี่อร่อยใช้ได้เลยค่ะ
- ยำสามกรอบ เป็นเมนูที่สั่งทุกครั้งที่มากิน ประกอบด้วยเม็ดมะม่วงหิมพานต์ หมึกที่มันกรอบๆ แล้วก็กระเพาะปลากรอบ อืมม หรือหนังหมูก็ไม่รู้ คือแยกไม่เป็นจริงๆ แต่เป็นส่วนที่ชอบที่สุด ต้องรีบกินไม่งั้นเดี๋ยวมันจะนิ่มไม่กรอบ ส่วนหมึกเป็นเหมือนที่เค้าเอาไปทอดก่อน แต่ก็เค็มไป กินนิดๆ หน่อยๆ พอ แต่รวมๆ ก็อร่อยดีค่ะ
- หอยแครงลวก วันนี้ลืมเขียนว่าให้ลวกให้สุกๆ หน่อย แต่นี่มาเลือดอาบเลย แต่ก็กินนะ อยากเปลี่ยนแนวมั่ง สดมากๆๆๆ ค่ะ เนื้อตึงๆ จิ้มกับน้ำจิ้มซีฟู๊ด อร่อยดีค่ะ
- ต้มจืด เมนูนี้ก็สั่งบ่อยค่ะ เป็นต้มจืดเต้าหู้ ใส่หมู ออกหวานนิดๆ กลิ่นกระเทียมค่อนข้างแรงเพราะเค้าจะใส่เยอะมากๆ แต่ส่วนตัวชอบมากกกก
- คอหมูย่าง สำหรับร้านนี้เหนียวนิดหน่อยค่ะ แต่มันมากกกกก ส่วนเนื้อกับมัน มันจะมาปนๆ กันครึ่งๆ ค่ะ เราเลือกกินแต่ส่วนเนื้อมันก็จะมีมันแทรกๆ อยู่บ้างค่ะ โดยรวมก็อร่อยดี จิ้มกับน้ำจิ้มแจ่วว อร่อยดีค่ะ

ราคาอาหารไม่แพงมาก กินไป 3 อย่าง ยำสามกรอบ หอยแครงลวก คอหมูย่าง โค้ก 1 ขวด ข้าวเปล่า 2 จาน น้ำแข็งอีก 1 ถัง ประมาณ 295 บาทค่ะ

จริงๆ มีให้เลือกอีกหลายอย่างเลยค่ะ แต่ปกติถ้าเรามากินก็จะสั่งประมาณนี้ค่ะ ใครอยู่แถวนี้ เบื่อๆ ไม่รู้จะกินอะไร ลองมากินดูค่ะ